אלעד שושן

אלעד שושן (נולד ב-14 באוקטובר 1981) הוא קצין בצה"ל בדרגת אלוף-משנה, המשמש מפקד חטיבת שועלי מרום. קודם לכן שימש קצין אג"ם של מפקדת העומק, מפקד חטיבת פארן, סגן מפקד חטיבת הצנחנים ומפקד גדוד 101. שושן נולד וגדל במושב יתד שבמועצה אזורית אשכול. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ו. התגייס לצה"ל בנובמבר 2000, התנדב לצנחנים והתקבל לסיירת צנחנים. לאחר מסלול הכשרה שירת כלוחם בסיירת, והשתתף במבצע מסע בצבעים ובמבצע חומת מגן. עבר קורס מ"כים חי"ר וקורס קציני חי"ר. בסיום הקורס שב לסיירת ומונה למפקד צוות, ולקח חלק בלחימה כנגד הטרור הפלסטיני באינתיפאדה השנייה. לאחר מכן שימש כסגן מפקד סיירת הצנחנים. בשנת 2005 יצא לחופשה לקראת לימודים במכללה לפיקוד טקטי. בעודו בחופשה התבקש על ידי מפקד החטיבה, יוסי בכר, לחזור ולהתמנות למפקד פלוגת מסלול בגדוד 101. לאחר שובו ללימודיו פרצה מלחמת לבנון השנייה, הוא קטע את לימודיו, ושובץ כמפקד חפ"ק חטיבת צנחנים במילואים עד לסיום המלחמה. בסיום לימודיו מונה למפקד פלוגת הכשרות בגדס"ר צנחנים, והוביל את הפלוגה בין היתר במהלך מבצע עופרת יצוקה. בהמשך שימש כמפקד פלוגת החוד בגדוד 202. לאחר מכן היה קצין אג"ם של גדוד 202. בפברואר 2011 מונה למפקד סיירת צנחנים, ושירת בתפקיד עד אוגוסט 2012. בהמשך שימש כסגן מפקד יחידת מגלן בין השנים 2013–2014, בין היתר במהלך מבצע צוק איתן. לאחר מכן יצא ללימודים בפו"ם. בשנת 2015 הועלה לדרגת סא"ל ומונה לראש ענף חי"ר במא"ש במל"י, ושימש בתפקיד עד שנת 2016. ביוני 2016 מונה למפקד גדוד 101, תפקיד אותו מילא עד 12 ביולי 2018. לאחר מכן שימש כסגן מפקד חטיבת הצנחנים בין השנים 2018–2020. ב-10 באוגוסט 2020 הועלה לדרגת אל"ם וב-18 באוגוסט מונה למפקד חטיבת פארן, ושירת בתפקיד עד 2 בינואר 2022. בשנת 2022 מונה לקצין אג"ם של מפקדת העומק, תפקיד אותו מילא עד שנת 2023. ב-28 בספטמבר 2023 מונה למפקד חטיבת שועלי מרום. שושן פיקד על החטיבה במלחמת חרבות ברזל, במהלכה לחמה ברצועת עזה, השמידה תשתיות אויב והרגה פעילי חמאס. שושן מתגורר בקיבוץ במועצה אזורית יואב.[דרוש מקור][מפני ש...] נשוי לענבל ואב לשלושה. בעל תואר ראשון במתמטיקה ותואר שני במנהל עסקים. מדיה וקבצים בנושא אלעד שושן בוויקישיתוף אורי בינדר, אהבה עזה: הנישואים פורחים תחת אש, באתר nrg‏, 10 במרץ 2011 שי לוי, ‏לוחמה בשטח בנוי לגובה: כך כבשו הצנחנים את המגדלים של חריש, באתר ‏מאקו‏, ‏ 26 במאי 2017 אמיר בוחבוט‏, "מה שיש על הגב - זה מה שיש": הצנחנים תרגלו לחימה רחוקה מהגבול, באתר וואלה, 13 בינואר 2018 ניצן קידר, צנחן לנצח "אני מכיר את שכם טוב יותר מתל-אביב", באתר ערוץ 7, 31 ביולי 2020 שי לוי, ‏סוכלה תוכנית של חמאס לשגר 40 רקטות להילולת הבאבא סאלי בנתיבות, באתר ‏מאקו‏, 14 בינואר 2024 שי לוי, ‏עם הצנחנים במילואים במרכז הרצועה: "חיסלנו מג"ד, המחליף על הכוונת", באתר ‏מאקו‏, 19 בינואר 2024 יואב זיתון, "בסוף יקראו לזה מלחמת 10 השנים": בחאן יונס עם חטיבת המיל' האחרונה ברצועה, באתר ynet, 7 בפברואר 2024 יניב קובוביץ, המילואימניקים שספגו אבדות בחאן יונס נחושים, אך מתריעים מפני משבר, באתר הארץ, 13 בפברואר 2024 מפרי עטו הרוצה להכריע ישמר בארגז הכלים שלו את הפעולה בעומק, מערכות, גיליון 497, יוני 2023 אלעד שושן, באתר "בהשקט ובבטחה" ירון שילדקרוט, תגובה ציונית הולמת, במחנה, 5 בדצמבר 2007 ניצן קידר, צנחן לנצח "אני מכיר את שכם טוב יותר מתל-אביב", באתר ערוץ 7, 31 ביולי 2020 לילך שובל, המובחרים, באתר ישראל היום, 23 בספטמבר 2011 שירלי הקר מור סופר אורי בן שלום, ‏"לרגע זה הרגיש כמו משחק מחשב": הלוחמים שסיכלו את הפיגוע בדרום מדברים, באתר ‏מאקו‏, 15 באוגוסט 2012, 15 באוגוסט 2012 מפקדי כיתות מגדוד 101 סיימו קורס קומנדו, באתר צה"ל, 22 במרץ 2018 אל"ם אלעד שושן נכנס לתפקידו כמפקד חטיבת "פארן״, באתר צה"ל, 18 באוגוסט 2020 יפעת ארליך, ביקור אצל "צוות ארכימדס" ב"שכונת הנגדים" - הנקודה האסטרטגית ברצועת עזה, באתר ישראל היום, 5 בינואר 2024.